Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: 1949. évi XX. törvény (a továbbiakban: Alkotmány) 3. § (2) bekezdésével, melynek értelmében „a pártok
Paragraph Index: 360

1949. évi XX. törvény (a továbbiakban: Alkotmány) 3. § (2) bekezdésével, melynek értelmében „a pártok közremûködnek a népakarat kialakításában és kinyilvánításában.” Az OVB indokolása szerint eredményes népszavazás esetén a pártok elveszítenék képességüket az alkotmányos funkciójuk betöltésére. Az eredményes népszavazás olyan törvény megalkotására kötelezné az Országgyûlést, amely ellentétes az Alkotmány 3. § (2) bekezdésével. Az említett törvényi szintû szabályozás burkolt alkotmánymódosítást eredményezne. Az OVB határozata indokolásában rámutatott arra, hogy az Alkotmány módosítására csak az Alkotmányban elõírt eljárási rendben kerülhet sor [Alkotmány 24. § (3) bekezdés] és – amint arra az Alkotmánybíróság következetes gyakorlata is rámutat – az Alkotmány nem módosítható népszavazás kitûzésére irányuló kezdeményezéssel. A kifogás elõterjesztõje az OVB határozati indokolását nem tekintette megalapozottnak. Véleménye szerint a népszavazásra feltenni kívánt kérdésre egyértelmûen lehet válaszolni. Kifejtette, hogy a Ve. kifogásolt határozatban felhívott rendelkezései nem tiltják azt, hogy a pártok független jelöltet ajánlhassanak, illetve nincs olyan törvényi rendelkezés sem, amely ezt az egyéni választókerületben a jelölõ szervezetek számára kizárná. A kifogástevõ szerint az Alkotmány 3. § (3) bekezdésében szereplõ „párt tagja, tisztségviselõje” szövegrész ad eligazítást abban a kérdésben, hogy ki tekinthetõ független jelöltnek. Ha valaki nem tagja a pártnak, akkor az, véleménye szerint független. A kifogástevõ álláspontja szerint azáltal, hogy a pártok független jelöltet ajánlhatnak, még nem vesztik el a képességüket alkotmányos funkciójuk betöltésére, továbbra is közremûködnek a népakarat kialakításában.

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes